BG
23.11.2022 г.
Официален вестник на Европейския съюз
L 303/17
(2) В член 10 параграф 4 се заменя със следното: „4.
Изключението, посочено в параграф 1, се прилага за кукувичевия скат,
а) уловен с тристенни мрежи в подзони 8 и 9 на ICES.
Държавите членки, които имат пряк управленски интерес, представят във възможно най-кратък срок, но не по-късно от 1 май 2023 г. допълнителна научна информация в подкрепа на това изключение за кукувичев скат, уловен с тристенни мрежи.
Научната информация се оценява от НТИКР не по-късно от 31 юли 2023 г.; б) уловен с дънни тралове в подзона 8 на ICES.
Държавите членки, които имат пряк управленски интерес, представят във възможно най-кратък срок, но не по-късно от 1 май 2023 г. допълнителна научна информация в подкрепа на това изключение за кукувичев скат, уловен с дънни тралове.
Научната информация се оценява от НТИКР не по-късно от 31 юли 2023 г.“ (3) В член 11 параграфи 1 и 2 се заменят със следното: „1.
Изключението въз основа на способността за оцеляване, предвидено в член 15, параграф 4, буква б) от Регламент (ЕС) No 1380/2013, се прилага по отношение на северен пегал (Pagellus bogaraveo), уловен с риболовния уред за непромишлен риболов voracera в участък 9а на ICES, и за северен пагел, уловен с куки и въдици (кодове на риболовните уреди: LHP, LHM, LLS, LLD) в подзони 8 и 10 на ICES и участък 9а на ICES. 2.
Държавите членки, които имат пряк управленски интерес, представят във възможно най-кратък срок, но не по-късно от 1 май 2023 г. допълнителна научна информация в подкрепа на изключението, определено в параграф 1, за северен пагел, уловен с куки и въдици в подзона 8 на ICES и участък 9а на ICES.
Предоставената научна информация се оценява от НТИКР не по-късно от 31 юли 2023 г.“
(4) Член 13 се изменя, както следва: а) параграф 1, буква а) се заменя със следното: „а) за меджид (Merlangius merlangus) — до 3 % от общия годишен улов на този вид, извършен от кораби, използващи дънни тралове и грибове с размер на окото на мрежата, равен на или по-голям от 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), пелагични тралове (OTM, PTM) и бим тралове (BT2) с размер на окото на мрежата 80—119 mm, в участъци 7d и 7e на ICES;“; б) параграф 1, буква в) се заменя със следното: „в) за обикновен морски език (Solea solea) — до 3 % от общия годишен улов на този вид, извършен от кораби, използващи риболовен уред ТВВ с размер на окото на мрежата 80—119 mm, снабден с фламандски панел, за улов на обикновен морски език в участъци 7d—7h, 7j и 7k на ICES;“; в) параграф 2 се заменя със следното: „2.
Държавите членки, които имат пряк управленски интерес, представят във възможно най-кратък срок и не по-късно от 1 май 2023 г. допълнителна научна информация в подкрепа на изключенията, посочени в букви а), г), ж), й) и к).“; г) параграф 3 се заменя със следното: „3.
Минималното изключение, определено в параграф 1, буква л), се прилага до 31 декември 2022 г.“;
д) параграфи 4—7 се заличават.
(5) В член 14 параграф 3 се заменя със следното: „3.
Минималното изключение, определено в параграф 1, буква м), се прилага до 31 декември 2022 г.“